google/wiki40b huggingface dataset:
विकुक्षि-शशाद

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
सुनामगञ्ज सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

सुनामगंज सदर उपजिला बांग्लादेश के पूर्वी सीमान्त में स्थित, सिलेट विभाग के सुनामगंज जिले में स्थित है।
1997 आर सी ए प्रतियोगिता

पुरुष एकल

योनास ब्योर्कमैन ने  कार्लोस मोया को 6-3, 7-6 से हराया।
मौलाना मुहम्मद कासीम

मौलाना मुहम्मद कासीम एक राजनीतिज्ञ है पाकिस्तान के राष्ट्रीय विधानसभा में | वह NA-10 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त मैं |
मियां मोहम्मद अजहर

पाकिस्तानी राजनेता और पाकिस्तान के प्रांत, पंजाब के पूर्व राज्यपाल।
कार्ल वाईश्ट्रास

कार्ल वाईश्ट्रास (Karl Weierstrass, 1815 ई. - १८९७ ई.) जर्मन गणितज्ञ थे।
वाईश्ट्रास का जन्म ३१ अक्टूबर, १८१५ ई. को बेस्टफ़ालिया के ऑस्टनफेल्ड ग्राम में हुआ था। आरंभ में ये मुंस्टर, दयट्श्चक्रोने और ब्राउन्सबेर्ख में अध्यापक रहे। ब्राउन्सबेर्ख में इन्होंने 'आबेल के फलनों' का अध्ययन आरंभ किया और यहाँ पर लिखित शोधपत्रों पर क्येनिग्सवेर्ख विश्वविद्यालय ने इन्हें ससम्मान पी-एच. डी. की उपाधि प्रदान की। ४९ वर्ष की आयु में ये बर्लिन विश्वविद्यालय में गणित के प्रोफेसर नियुक्त हुए। १८४९ ई. के पश्चात् 'आबेल के अनुकलों' पर इन्होंने एक ऐसे आश्चर्यजनक फलन का आविष्कार किया जिसके एक विशेष अंतर में कोई अवकल नहीं है। ये उन विश्लेषिक फलनों को अत्यंत महत्व दिया करते थे जिनका घात श्रेणी (पॉवर सीरीज) में विस्तार किया जा सके। १९ फरवरी, १८९७ ई. को बर्लिन में इनका देहांत हो गया।
कामनवेल्थ पब्लिशर्स

यह हिन्दी पुस्तकों के एक प्रमुख प्रकाशक हैं।
हाँगडू जेएल-8

विकास

1986 में पाकिस्तान की सरकार और चीन के बीच संयुक्त सहयोग प्रयास के रूप में जेएल-8 ट्रेनर प्रस्तावित किया गया था। दोनों देशों के बीच दोस्ती के प्रतिनिधित्व के लिए पाकिस्तान के तत्कालीन राष्ट्रपति जनरल ज़िया उल हक द्वारा दिये सुझाव नाम पर इसका नाम बदलकर काराकोरम-8 दिया गया था। डिजाइन पर कार्य नांचांग एयरक्राफ्ट मैन्युफैक्चरिंग कंपनी (एनएएमसी), नांचांग, दक्षिण मध्य चीन के जियांगशी प्रांत में 1987 में शुरू हुआ था। विमान के चीनी मुख्य डिजाइनर शि पिंग (石 屏) ने 100 चीनी इंजीनियरों की एक टीम के साथ नेतृत्व किया जबकि पाकिस्तान की ओर से एयर कमांडर मोहम्मद यूनुस 20 ने पाकिस्तानी इंजीनियरों की टीम के साथ नेतृत्व किया।
2008 में वेनेजुएला ने 18 के -8 विमानों की खरीदने की घोषणा की। वर्तमान में के-8 को चीन द्वारा फिलीपींस और इंडोनेशिया की वायु सेनाओं में व्यापार के लिए आगे किया जा रहा है। 2009 में, बोलीविया सरकार ने ड्रग्स को रोकने के अभियानों में उपयोग के लिए 6 के-8पी विमान खरीदने के लिए एक समझौते को मंजूरी दी थी। वर्ष 2010 तक के-8 विमानों की कुल संख्या 500 से अधिक होने का अनुमान था। साथ ही प्रति वर्ष लगभग 24 विमानों की उत्पादन किया जा रहा है।

घटनाएं

5 सितंबर 2008 को 9 बजे, ज़िम्बाब्वे की वायु सेना का के-8 करकोरम ट्रेनर गवेरू शहर में दुर्घटनाग्रस्त हो जाने पर दोनों पायलटों की मौत हो गई। विमान नियमित प्रशिक्षण उड़ान पर गया हुआ था।
क्लोरोऔरिक अम्ल

क्लोरोऔरिक अम्ल एक अकार्बनिक यौगिक है।
चौरई

तुलसी जयंती

सन् 1966 से चौरई में तुलसी जयंती प्रतिवर्ष बडे धूमधाम से मनायी जाती है 21 दिनो तक अंखड रामायण के पाठ के पश्चात तुलसी जंयती के दिन रामायण समापन के बाद माता मंदिर से गोस्वामी तुलसीदास जी की फोटो पालकी में रखकर पुरे नगर में घूमायी जाती है इनके पीछे झाकियाँ व शैला नृत्य करते हुए लोग आगे बढ़ते हैँ। नगर की तुलसी जयंती जिसकी ख्याति दूर दूर तक है इसमे शैला नृत्य,जस प्रतियोगिता और झाकियाँ आदि प्रमुख है जिसे देखने लोग दूर दूर से आते हैँ स्थानीय कलामंच में शैला नृत्य का आयोजन होता है जिसमे आस-पास क्षेत्रो से आये ग्रामीण बडे उत्साह से भाग लेते हैँ ओर जनप्रतिनिधियो के द्वारा पुरस्कार पाते है साथ ही चौरई में गणेश उत्सव और शारदीय नवरात्री भी बड़े धूमधाम से मनायी जाती हैं।

कमलनाथ स्टेडियम

यह एक प्रमुख खेल मैदान हैँ इस स्टेडियम मे मुख्य रूप से क्रिकेट और फूटवाँल ज्यादा खेला जाता है जिसमे हरसाल ट्राफी होती है साथ ही 15 अगस्त और 26 जनवरी को आयोजन इसी मैदान पर होता है जिसमे रेली और विभिन्न प्रकार के रंगारंग प्रस्तुति स्कूल के बच्चे देते हैँ।

बैल बाजार

यहा हर बुधवार को बैल बाजार लगती है जिसमे दूर दूर से लोग मवेशी खरीदने आते हैँ।
बेनो जेफीन

एनएल बेनो जेफीन(जन्म: 1990) भारतीय विदेश सेवा (आईएफएस) में शामिल होने वाली पहली नेत्रहीन व्यक्ति हैं। इसके पहले वे भारतीय स्टेट बैंक में परिवीक्षाधीन अधिकारी के तौर पर काम कर चुकी हैं। वर्तमान में वे तमिलनाडु के भारतियार विश्वविद्यालय से अंग्रेजी में पीएचडी कर रही हैं। उन्होने मद्रास विश्वविद्यालय से अंग्रेजी में एमए किया है।
एशियन वाल स्ट्रीट जर्नल

यह् एक प्रमुख दैनिक समाचार पत्र है।
अवगम

अपने वातावरण के बारे में इन्द्रियों द्वारा मिली जानकारी को संगठित करके उस से ज्ञान और अपनी स्थिति के बारे में जागरूकता प्राप्त करने की प्रक्रिया को अवगम या प्रत्यक्षण (perception) कहते हैं। बोध तंत्रिका तंत्र (नर्वस सिस्टम) में संकेतों के बहाव से पैदा होता है और यह संकेत स्वयं इन्द्रियों पर होने वाले किसी प्रभाव से पैदा होते हैं। उदहारण के लिए, आँखों के दृष्टि पटल (रॅटिना) पर प्रकाश पड़ने से दृश्य का बोध उत्पन्न होता है, नाक में गंध-धारी अणुओं के प्रवेश से गंध का बोध उत्पन्न होता है और कान के पर्दों पर हवा में चलती हुई दबाव तरंगों के थपेड़ों से ध्वनि का बोध होता है। लेकिन बोध सिर्फ इन बाहरी संकेतों के मिलना का सीधा-साधा नतीजा नहीं है, बल्कि इसमें स्मृति, आशा और अतीत की सीखों का भी बहुत बड़ा हाथ होता है।
गुरुत्वानुवर्तन

गुरुत्वानुवर्तन (gravitropism, geotropism) किसी जीव की ऐसी वृद्धि होती है जो गुरुत्वाकर्षक बल के उद्दीपन से प्रभावित हो। यदी बढ़ाव गुरुत्वाकर्षण की ओर हो तो इसे धन-गुरुत्वानुवर्तन (positive gravitropism) कहते हैं और यदि यह गुरुत्वाकर्षण से विपरीत दिशा में हो तो इसे ऋण-गुरुत्वानुवर्तन (negative gravitropism) कहते हैं। पौधों और फफूंद (फ़ंगस) के तनों में ऋण-गुरुत्वानुवर्तन होता है जिस कारणवश वे ऊपर की दिशा में उगते हैं जबकि उनकी जड़ों में धन-गुरुत्वानुवर्तन होता है।
सुन्नत

सुन्नत (अरबी سنة (एक वचन) سنن (बहुवचन) : हज़रत मुहम्मद के प्रवचन, शिक्षा, मार्गदर्शन को सुन्नत कहते हैं। हज़रत मुहम्मद के काल में उनके अनुयायी या सहाबा  को दिए गए मार्गदर्शन या ज्ञान को सुन्नह या सुन्नत (फ़ारसी और उर्दू शब्द) कहते हैं, जो सारे मुस्लिम जगत को अमल करने के लिए कहा गया।  इस्लाम धर्म में क़ुरान और हदीस साबित पुस्तकें हैं। और इन्हीं की बुनियाद पर इस्लामीय न्याय शास्त्र बना है।  सुन्नत का मतलब "मार्ग" या "जीवन शैली" या "जीवन विधी" के भी होते हैं, जिसे मुसल्मान अपने जीवन में अपनाता है। 
यह एक अरबी शब्द है, जिसका अर्थ "आसानी से बहना या सीधा चलने वाली राह "। सही तौर पर इसका अर्थ साफ़-सुथरा सीधा रास्ता है।
वज़ीराबाद

पंजाब, पाकिस्तान का एक नगर।
अय्यप्प पणिक्कर

एक हिन्दी साहित्यकार।
सियाग

सिहाग अथवा सियाग एक भारतीय उपनाम है। सामान्यतः यह जाट जाति का एक गोत्र है। हरियाणा के पूर्व मुख्यमंत्री देवी लाल इस गोत्र के सबसे प्रचलित व्यक्ति हैं।
तिब्बत का पठार

तिब्बत का पठार (तिब्बती: བོད་ས་མཐོ།, बोड सा म्थो) मध्य एशिया में स्थित एक ऊँचाई वाला विशाल पठार है। यह दक्षिण में हिमालय पर्वत शृंखला से लेकर उत्तर में टकलामकान रेगिस्तान तक विस्तृत है। इसमें चीन द्वारा नियंत्रित बोड स्वायत्त क्षेत्र, चिंग हई, पश्चिमी सीश्वान, दक्षिण-पश्चिमी गांसू और उत्तरी यून्नान क्षेत्रों के साथ-साथ भारत का लद्दाख़ इलाक़ा आता है। उत्तर-से-दक्षिण तक यह पठार १,००० किलोमीटर लम्बा और पूर्व-से-पश्चिम तक २,५०० किलोमीटर चौड़ा है। यहाँ की औसत ऊँचाई समुद्र से ४,५०० मीटर (यानी १४,८०० फ़ुट) है और विशव के ८,००० मीटर (२६,००० फ़ुट) से ऊँचे सभी १४ पर्वत इसी क्षेत्र में या इसे इर्द-गिर्द पाए जाते हैं। इस इलाक़े को कभी-कभी "दुनिया की छत" कहा जाता है। तिब्बत के पठार का कुल क्षेत्रफल २५ लाख वर्ग किमी है, यानी भारत के क्षेत्रफल का ७५% और फ़्रांस के समूचे देश का चौगुना।

भूगोल

तिब्बत का पठार महान पर्वत शृंखलाओं से घिरा हुआ है। उत्तर में कुनलुन पर्वत शृंखला है जो इस पठार के और तारिम द्रोणी के बीच है। पूर्वोत्तर में चिलियन पर्वतमाला इसे गोबी रेगिस्तान से विभाजित करती है। पूर्व और दक्षिण-पूर्व में खुले पठार की बजाए जंगलों से ढकी घाटियाँ हैं जहाँ से एशिया की बहुत सी प्रमुख नदियाँ शुरू होती हैं, जैसे की सालवीन नदी, मीकांग नदी और यांग्त्सीक्यांग। भारत की महत्वपूर्ण ब्रह्मपुत्र नदी भी दक्षिण तिब्बत से शुरू होती है। पश्चिम की ओर इस पठार और उत्तरी कश्मीर के बीच विशाल काराकोरम पर्वत आते हैं। ध्यान दीजिये कि भारत का लद्दाख़ क्षेत्र भी इसी पठार पर स्थित है और जब कोई दिल्ली से लद्दाख़ जाता है तो वास्तव में वह पूरी हिमालय पर्वत शृंखला को पार कर के तिब्बत के पठार पर पहुँच जाता है। उत्तर में तिब्बती पठार की सीमा पर अचानक ऊँचाई कम हो जाती है। इस कगार पर १५० किमी के फ़ासले के भीतर ऊँचाई ५,००० मीटर से १,५०० मीटर गिर जाती है।

मौसम

पठार का वातावरण एक ऊंची और शुष्क स्तेपी का है जिसमें बीच-बीच में ऊँचे पहाड़ और खारे सरोवर हैं। यहाँ वर्षा कम बरसती है और हर साल १०० से ३०० मिलीमीटर तक जमा हुआ ज़्यादातर पानी ओलों के रूप में गिरता है। पठार के दक्षिणी और पूर्वी हिस्सों में घास के मैदान हैं जहाँ मवेशी-पालन से ख़ानाबदोश लोग जीवन बसर करते हैं। बहुत से क्षेत्रों में इतनी सर्दी होती है कि ज़मीन हमेशा के लिए सख़्ती से जमी होती है। पठार के पश्चिमोत्तरी भाग में ५,००० मीटर से अधिक ऊँचाई वाला चान्गतंग इलाक़ा है जो भारत के दक्षिणपूर्वी लद्दाख़ क्षेत्र तक फैला हुआ है। यहाँ सर्दियों में तापमान −४० °सेंटीग्रेड तक गिर जाता है। इन भयंकर परिस्थितियों की वजह से यहाँ बहुत कम आबादी है। अंटार्कटिका और उत्तरी ग्रीनलैण्ड के सदैव बर्फ़ग्रस्त क्षेत्रों के बाद चान्गतंग दुनिया का तीसरा सब से कम घनी आबादी वाला इलाक़ा है। तिब्बत के कुछ क्षेत्र ऐसे हैं जहाँ लोगों ने कभी पेड़ ही नहीं देखा।
मुहम्मद बलीघ-उर-रहमान

मुहम्मद बलीघ-उर-रहमान एक राजनीतिज्ञ है पाकिस्तान के राष्ट्रीय विधानसभा में | वह NA-185 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
मेघनाद साहा

परिचय

साहा का जन्म ढाका से ४५ कि॰मी॰ दूर शिओरताली गाँव में हुआ था। उनके पिता का नाम जगन्नाथ साहा तथा माता का नाम भुवनेश्वरी देवी था। गरीबी के कारण साहा को आगे बढ़ने के लिये बहुत संघर्ष करना पड़ा। उनकी आरम्भिक शिक्षा ढाका कॉलेजिएट स्कूल में हुई। इण्ट्रेंस में पूर्वी बंगाल मे प्रथम रहे। इसके बाद वे ढाका कालेज में पढ़े। वहीं पर विएना से़ डाक्टरेट करके आए प्रो नगेन्द्र नाथ सेन से उन्होंने जर्मन भाषा सीखी। कोलकाता के प्रेसिडेन्सी कॉलेज से भी शिक्षा ग्रहण की। १६ जून १९१८ को उनका विवाह राधा रानी राय से हुआ। १९२० में उनके ४ लेख सौरवर्ण मंडल का आयनीकरण, सूर्य में विद्यमान तत्त्वों पर, गैसों की रूप विकिरण समस्याओं पर तथा तारों के हार्वर्ड वर्गीकरण पर फिलासाफिकल मैगजीन में प्रकाशित हुए। इन लेखों से पूरी दुनिया का ध्यान साहा की ओर गया। सन १९२३ से सन १९३८ तक वे इलाहाबाद विश्वविद्यालय में प्राध्यापक भी रहे। इसके उपरान्त वे जीवन पर्यन्त कलकत्ता विश्वविद्यालय में विज्ञान फैकल्टी के प्राध्यापक एवं डीन रहे। सन १९२७ में वे रॉयल सोसायटी के सदस्य (फेलो) बने। सन १९३४ की भारतीय विज्ञान कांग्रेस के वे अध्यक्ष थे। साहा इस दृष्टि से बहुत भाग्यशाली थे कि उनको प्रतिभाशाली अध्यापक एवं सहपाठी मिले। उनके विद्यार्थी जीवन के समय जगदीश चन्द्र बसु एवं प्रफुल्ल चन्द्र रॉय अपनी प्रसिद्धि के चरम पर थे। सत्येन्द्र नाथ बोस, ज्ञान घोष एवं जे एन मुखर्जी उनके सहपाठी थे। इलाहाबाद विश्वविद्यालय में प्रसिद्ध गणितज्ञ अमिय चन्द्र बनर्जी उनकी बहुत नजदीकी रहे। उनका देहान्त दिल्ली मे योजना भवन जाते समय हृदयाघात से हुआ।
उन्होंने देश की आजादी में भी योगदान दिया था। अंग्रेज सरकार ने वर्ष १९०५ में बंगाल के आंदोलन को तोड़ने के लिए जब इस राज्य का विभाजन कर दिया तो समूचे मेघनाद भी इससे अछूते नहीं रहे। उस समय पूर्वी बंगाल के गर्वनर सर बामफिल्डे फुल्लर थे। अशांति के इस दौर में जब फुल्लर मेघनाद के ढाका कालिजियट स्कूल में मुआयने के लिए आए तो मेघनाद ने अपने साथियों के साथ फुल्लर का बहिष्कार किया। नतीजतन मेघनाद को स्कूल से बाहर का रास्ता दिखा दिया गया। प्रेसीडेंसी कालेज में पढ़ते हुए ही मेघनाद क्रांतिकारियों के संपर्क में आए। उस समय आजादी के दीवाने नौजवानों के लिए अनुशीलन समिति से जुड़ना देश सेवा का पहला पाठ माना जाता था। मेघनाद भी इस समिति से जुड़ गए। बाद में मेघनाद का संपर्क नेताजी सुभाष चंद्र बोस और देश के पहले राष्ट्रपति राजेंद्र प्रसाद से भी रहा।
११४८ ईसा पूर्व

११४८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११४८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पुतु सुक्रेत सुरन्त

पुतु सुक्रेत सुरन्त (१९३८-) परिषद हिन्दु धर्म इन्दोनेशिया के नेता हैं और देश के सेना में जनरल भी हैं।
ढुंगेसांघु

जनसंख्या

नेपाल के २००१ का जनगणना अनुसार ढुंगेसांघु का जनसंख्या ४२५४ है। इसमै पुरुष ४९% और महिला ५१% है।
श्वांस रोग

air pollusion से T.B. नामक एक श्वास रोग होता है | जिससे व्यक्तिको जल्द हि म्रुत्यु से समना करना पदता है|
स्थलाकृति

स्थलाकृति (अंग्रेज़ी: Topography, टोपॉग्रफ़ी) ग्रहविज्ञान की एक शाखा है जिसमें पृथ्वी या किसी अन्य ग्रह, उपग्रह या क्षुद्रग्रह की सतह के आकार व आकृतियों का अध्ययन किया जाता है। नक़्शों के निर्माण में स्थलाकृति का विशेष महत्व है।
मेरे यार की शादी है

संक्षेप

संजय मल्होत्रा ​​(उदय चोपड़ा) मुंबई में अपनी दोस्त रिया (बिपाशा बसु) के साथ रहता है। उसे अपने बचपन की दोस्त अंजली शर्मा (ट्यूलिप जोशी) से एक फोन कॉल प्राप्त होता है, जो उसे अपनी शादी की खबर के साथ झटका देती है। दुर्भाग्यवश, संजय ने अंजलि से कई वर्षों से प्यार किया है। ईर्ष्यापूर्ण और निराश संजय उसकी शादी को रोकने के इरादे से अंजलि के पास पहुँचाता है।
संजय अंजलि के घर जाता है और जल्द ही उसके दूल्हे- रोहित खन्ना (जिमी शेरगिल) से मिलता है। संजय को लगातार उसके व्यवहार के लिए फटकारा और झिड़का जाता है और कोई भी उसे गंभीरता से नहीं लेता है। संजय तब योजना शुरू करता है। उसने रोहित और परिवार के सभी पुरुषों के लिए एक पार्टी का आयोजन किया। रोहित पूरी तरह से नशे में दुत होता है। वह जान जाता है कि संजय उसकी शादी को रोकने के लिए आया है और यह सुनिश्चित करने के लिए शपथ लेता है कि संजय इसमें विफल रहेगा। संजय और रिया अंजलि को जलाने की कोशिश करते हैं कि वह जान जाए कि उससे प्यार करती है। अंजलि के मेंहदी समारोह में रिया अंजलि को बताती हैं कि वह और संजय कभी प्रेमी नहीं थे। अंजलि को पता चलता है कि वह संजय से अपने पूरे जीवन से प्यार करती थीं लेकिन इसे उसने कभी नहीं समझा और उसे अपने सबसे अच्छे दोस्त के रूप में ही माना। जब रोहित को पता चलता है तो उसका दिल टूट जाता है। रोहित अंजलि की मां को बताता है कि अंजलि के दूल्हे के लिए उसकी और उनकी बेटी के पास एक ही विकल्प है। अपनी शादी में उसकी अनुपस्थिति को जानने पर अंजलि ने अपने दुल्हन के लिबास में संजय से मिलने मुंबई जाती है। वह उससे पूछती है कि उसने उसे क्यों छोड़ा। संजय ने अपने प्यार को व्यक्त करते हुए कहा कि वह उसे किसी और से शादी करते नहीं देख सकता है। अंत में दोनों एक दूसरे के लिए अपना प्यार व्यक्त करते हैं। हालाँकि रोहित अपनी चुनौती में विफल रहता है, फिर भी वह अपने प्यार के लिए खुश है। अंत में संजय और अंजलि शादी कर चुके होते हैं और रोहित और रिया अपने सबसे अच्छे दोस्त की शादी में गाते और नृत्य करते हैं।
शोनाडांगा थाना

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है।

अवस्थिति

शोनाडांगा थाना उपजिला बांग्लादेश के दक्षिण-पश्चिमी भाग में, खुलना विभाग के खुलना जिले में, खुलना शहर के निकट स्थित है।
रूप - मर्द का नया स्वरूप

रूप - मर्द का नया स्वरूप एक भारतीय हिन्दी धारावाहिक है, जिसका प्रसारण कलर्स में 28 मई 2018 से होने लगा है। इसका निर्माण रश्मि शर्मा टेलीफिल्म्स लिमिटेड के रश्मि शर्मा ने किया है।
सोन्या जहान

करियर

जहान ने 2005 में कबीर बेदी के साथ रोमांटिक ऐतिहासिक फिल्म ताज महल: एन इटरनल लव स्टोरी के साथ अपनी फिल्म की शुरुआत की। जहान ने मुमताज महल की भूमिका निभाई, जो फिल्म के केंद्रीय चरित्र से धोखा देती है। फिल्म को आलोचकों से मिश्रित समीक्षा मिली, और बॉक्स ऑफिस पर मध्यम सफल रही; हालांकि, फिल्म आलोचकों द्वारा जहान के प्रदर्शन की प्रशंसा की गई थी। जहान की दूसरी रिलीज, सुधीर मिश्रा की रोमांटिक ड्रामा खोया खोया चाँद शाइनी आहूजा के साथ थी। यह फिल्म 1950 के दशक के फिल्म उद्योग में अपनी पृष्ठभूमि के रूप में प्रसिद्ध हस्तियों की जीवन शैली के साथ घूमती है। फिल्म को आलोचकों से सकारात्मक समीक्षा मिली, और जहान ने अपने प्रदर्शन के लिए महत्वपूर्ण प्रशंसा अर्जित की। जेहान अगली बार धार्मिक अमेरिकी मुस्लिम प्रोफेसर हसीना के रूप में सामाजिक फ़िल्म माइ नेम इज़ ख़ान में दिखाई दिए, जो करण जौहर के साथ उनका पहला सहयोग था। अमेरिका में स्थापित फिल्म को आलोचकों से सकारात्मक प्रतिक्रिया मिली और उनके प्रदर्शन की विशेष रूप से प्रशंसा की गई। यह फ़िल्म 2010 की सबसे महंगी बॉलीवुड फ़िल्म थी और किसी भी भारतीय फ़िल्म के लिए सबसे अधिक मूल्य वाली खरीद थी, जो कि INR900 मिलियन (US $ 14 मिलियन) के पिछले रिकॉर्ड को पार कर 2010 की सबसे अधिक कमाई करने वाली बॉलीवुड फ़िल्म के रूप में घोषित की गई थी।

व्यक्तिगत जीवन

रिज़वी का विवाह एक भारतीय बैंकर विवेक नारायण से हुआ और वे भारत के मुंबई में रहते हैं।  दंपति के दो बच्चे हैं- नूर और निर्वाण।
पश्चिम मिदनापुर

पश्चिम मिदनापुर पश्चिम बंगाल प्रान्त का एक जनपद है। १ जनवरी २००२ को मिदनापुर को दो भागो पश्चिम मिदनापुर तथा पूर्व मिदनापुर में बांटकर यह जनपद बनाया गया था।
कॉन्वेन्तो दे लास दुएन्यास

कॉन्वेन्तो दे लास दुएन्यास एक डोमिनिकन गिरजाघर है जो सालामान्का शहर में स्थित है। इसे 15 वीं और 16 वीं शताब्दी में बनाया गया था।

इतिहास

1419 में जुआना रोड्रिगेज मलदोनादो (Juana Rodriguez Maldonado) के द्वारा उसके महल में स्थापित किया गया था। इस गिरजाघर के साथ एक मठ को 1533 में बनाया गया था।

वास्तुकला

कान्वेंट महल के मूल मुजेदार फाटक आज भी संरक्षित हैं। उनमें से एक मठ की ओर जाता है। इसके ऊपरी मंज़िल का भाग प्लास्तेरेस्क का एक प्रमुख उदाहरण है।
2000 सेंट पीटर्सबर्ग ओपन

पुरुष एकल

मराट साफिन ने  डोमिनिक हरबाती को 2–6, 6–4, 6–4 से हराया।
लेड(II) आयोडाइड

लेड (II) आयोडाइड एक अकार्बनिक यौगिक है।
मोहम्मद हामिद अंसारी

प्रारंभिक जीवन एवं कैरियर

श्री अंसारी का जन्म पश्चिम बंगाल की राजधानी कोलकाता में 1 अप्रैल 1937 को हुआ था। उनकी शिक्षा-दीक्षा सेंट एडवर्डस हाई-स्कूल शिमला, सेंट जेवियर्स महाविद्यालय कोलकाता और अलीगढ मुस्लिम विश्वविद्यालय में हुई।
श्री अंसारी ने अपने कैरियर की शुरुआत भारतीय विदेश सेवा के एक नौकरशाह के रूप में 1961 में की थी जब उन्हें संयुक्त राष्ट्र संघ में भारत का स्थायी प्रतिनिधि नियुक्त किया गया था। वे आस्ट्रेलिया में भारत के उच्चायुक्त भी रहे। बाद में उन्होंने अफगानिस्तान, संयुक्त अरब अमीरात, तथा ईरान में भारत के राजदूत के तौर पर भी काम किय। 1984 में उन्हें पद्मश्री पुरस्कार से भी सम्मानित किया गया।. वे मई सन 2000 से मार्च 2004 तक अलीगढ मुस्लिम विश्वविद्यालय के उपकुलपति भी रहे। उन्हें सन गुजरत दंगों के पीड़ितों को मुआवजा दिलाने और सदभाव्ना के लिए उनकी भूमिका के लिए भी सराहा जाता है।

अल्पसंख्यक आयोग में उनका कार्य

नहीं बल्कि दूसरे अल्पसंख्यक जैसे इसाई, सिख, पारसी आदि के लिए भी सक्रिय रहे। उन्होंने पारम्परिक धार्मिक शिक्षा के स्थान पर आधुनिक शिक्षा पर ज़ोर दिया। वे आधुनिकरन और उदारवाद के समर्थक रहे।

2007 के उपराष्ट्रपति चुनाव

2007 के उपराष्ट्रपति चुनाव में मोहम्मद हामिद अंसारी को जीत हासिल हुई। 2012 में उनके कार्यकाल को पाँच साल के बढ़ा दिया गया। 2017 के अगस्त माह की 10 तारीख को उनका कार्यकाल समाप्त हो चुका है तथा यह दायित्व के लिए उनकी जगह श्री मान एम. वेंकैया नायडू संभालेंगे।

विवाद

हामिद अंसारी के भारत में उपराष्ट्रपति काल के दौरान कुछ विवाद भी उनसे जुड़े हैं। भारत में यूनाइटेड स्टेट ऑफ अमेरिका के तत्कालीन राष्ट्रपति बराक ओबामा की उपस्थिति में गणतंत्र दिवस मनाया गया था। ओबामा के साथ हामिद अंसारी के द्वारा भारत के राष्ट्रध्वज को सलामी न देने की तस्वीर वायरल हुई थी और मीडिया में भी इस मुद्दे पर काफी चर्चा हुई थी। भारत के सूचना एवं प्रसारण मंत्रालय ने उपराष्ट्रपति के ऊपर संगीन आरोप एवं टिप्पणीयों के कारण आक्रोश व्यक्त करके कहाँ कि, 'उपराष्ट्रपति कार्यक्रम के दौरान सावधान मुद्रा में खड़े नजर आए। उपराष्ट्रपति पर सलामी नहीं देने और राष्ट्रध्वज का अपमान करने के चैनल के आरोप की मंशा उपराष्ट्रपति पर आक्षेप लगाने की जान पड़ती है, क्योंकि ऐसा दावा बिल्कुल झूठ, गुमराहपूर्ण, गलत और अरुचिकर है।' चैनल को इस विषय में चेतावनी भी दी गयी थी। भारत के उपराष्ट्रपति का पद त्यागते समय हामिद अंसारी ने निवेदन दिया कि, 'भारत में मुस्लिम सुरक्षित नहीं हैं।' इस विधान के ऊपर लोगों ने अनेक प्रतिकियाएँ व्यक्त की थी।
संत तारण तरण स्वामी

भारत के मध्यप्रदेश में बुंदेलखंड की भू धरा पर जन्मे तारण पंथ के संस्थापक आचार्य तारण  तरण देव  थे।

जीवनी

श्रीमद् आचार्य तारण तरण देव का जन्म पुष्पावति नगरी,जो कि वर्तमान मप्र राज्य के कटनी शहर से लगभग 18 किमी की दूर है,में वि.सं.१५०५ अगहन सुदी सप्तमी दिन गुरुवार को हुआ। इनकी माता वीरश्री देवी व पिता गढाशाह थे। प्रचलित मान्यतानुसार इन्हें ११ वर्ष की आयु में सम्यकदर्शन, २१वर्ष की आयु में ब्रम्हचर्य व्रत,३०वर्ष की आयु में सप्तम प्रतिमा और साठ वर्ष की आयु में नग्न वीतरागी दिगम्बर जैनेश्वरी दीक्षा ली। लगभग 66 वर्ष की आयु में वर्तमान मप्र के अशोकनगर जिले के मल्हारगढ नामक स्थान पर इन्होंने ज्येष्ठ वदी छट् वि.सं.१५७२ को सल्लेखना पूर्वक समाधि मरण किया। किवदंतियों के अनुसार इनके जीवन में दो महा उपसर्ग हुए पहला नदी में डुबाया गया परंतु उस जगह टापू बन गया। दूसरा उन्हें जहर पिलाया गया परंतु उनको उसका असर नहीं हुआ।

श्रीसंघ

श्रीसंघ अर्थात चतुर्विध संघ। इसमें मुनि आर्यिका श्रावक और श्राविका आते हैं। आचार्य गुरूदेव के संघ में सात दिगंबर मुनिराज, छत्तीस आर्यिका माता जी, साठ ब्रम्हचारी व दो सौ इकतीस ब्रम्हचारिणी बहिनें थीं। आचार्य तारण स्वामी 151 मंडलों के आचार्य होने के कारण मंडलाचार्य कहाए।

रचना

इन्होने पांच मतों में चौदह ग्रंथों की रचना करी।

विचार मत

विचार मत में आचार्य तारण तरण देव जी  ने श्री मालारोहण,पंडितपूजा,कमलबत्तीसी जी ग्रंथाधिराज की रचना की जिसमें मुख्य रूप से सम्यक दर्शन सम्यक ज्ञान व सम्यक चारित्र का वर्णन किया है।

आचार मत

इसमें पूज्य गुरुदेव ने श्रावकाचार जी ग्रंथाधिराज की रचना की जिसमें मुख्य रूप से श्रावक के आचरण का वर्णन किया है।

सार मत

इसमें पूज्य स्वामी जी ने उपदेश शुद्ध सार,त्रिभंगीसार जी और न्यानसमुच्चय ग्रंथाधिराज की रचना की।

ममल मत

इसमें पूज्य श्री गुरु महाराज ने चौबीसठाणा जी एवं श्री भयखिपनिक  ममलपाहुड जी ग्रंथाधिराज की रचना की। ममलपाहुड जी में श्री तारण तरण मंडलाचार्य महाराज ने ३२००पद्य प्रमाण १५० से अधिक फूलनाओं अर्थात भजनों
की रचना की।

केवलमत

इसमें आचार्य तारण तरण देव जी ने छद्मस्थवाणी,नाममाला,षातिकाविशेष,सुन्नस्वभाव,सिद्धिस्वभाव जी ग्रंथाधिराज की रचना की।